ประจำเดือนมีสีคล้ำและมาน้อยมาก เป็นมา2เดือนแล้วค่ะเสี่ยงจะเป็นโรคอะไรไหมคะ
สวัสดีครับ dee การที่มีเลือดออกกระปริดกระปรอย สามารถเกิดได้จากหลายสาเหตุด้วยกันครับ เช่น ภาวะฮอร์โมนเพศหญิงไม่สมดุล ซี่งมักพบในวัยรุ่นที่เริ่มมีประจำเดือนได้ครับ ส่วนสีของประจำเดือนที่เป็นสีน้ำตาลนั้นเป็นประจำเดือนเก่าที่ค้างอยู่ในโพรงมดลูกครับ สาเหตุการที่มีประจำเดือนมากระปริดปกระปรอยนอกจากนี้อาจเกิดจาก• ภาวะแทรกซ้อนจากการตั้งครรภ์ เช่นการตั้งครรภ์ระยะแรกๆ การท้องนอกมดลูก• ผู้หญิงวัยใกล้หมดประจำเดือน• ผลข้างเคียงของยาคุมกำเนิด• ความเครียด• น้ำหนักตัวที่มากเกินไป หรือน้อยเกินไป• นอนหลับพักผ่อนไม่เพียงพอ• เนื้องอกในมดลูก มดลูกหรืออุ้งเชิงกรานอักเสบก็สามารถเกิดการมีเลือดออกกระปรดกระปรอยได้เช่นกันครับการที่ประจำเดือนมาน้อยผิดปกตินั้นอาจขึ้นอยู่กับปัจจัยหลายอย่างครับ ที่พบได้บ่อยที่สุดคือการที่ผู้หญิงอายุน้อย ฮอร์โมนจากต่อมใต้สมองมากระตุ้นรังไข่เพื่อผลิตฮอร์โมนและตกไข่ยังไม่คงที่และสม่ำเสมอ การที่จะสรุปได้อย่างแม่นยำแน่นอนจำเป็นที่จะต้อง ได้รับประวัติ การตรวจร่างกาย หรืออาจรวมถึงการตรวจด้วยแลปพิเศษต่างครับ จึงอยากแนะนำให้ dee ลองทำการตรวจตั้งครรภ์ดูนะครับเพื่อที่จะได้ลดโอกาสที่จะเกิดภาวะแทรกซ้อนจากการตั้งครรภ์ครับ นอกจากนี้ ถ้า dee ยังคงมีอาการเช่นนี้อยู่ ขอแนะนำให้ไปพบคุณที่โรงพยาบาลเพื่อทำการตรวจอย่างละเอียดรวมถึงการตรวจภายในด้วยนะครับ